**Selvitys turvallisuusvaatimusten täyttymisestä satama-alueilla**

Vaarallisten kemikaalien varastostointiin ja käsittelyyn liittyvä turvallisuusvaatimusasetus (VNa [856/2012](http://plus.edilex.fi/tukes/fi/lainsaadanto/20120856?toc=1)) tuli voimaan 1.1.2013. Asetuksessa on annettu ns. siirtymäsäännös (101 §). Velvoite koskee myös Tukesin valvonnassa olevia hyväksyttyjä varastoalueita eli satamia. Asetuksessa edellytetään satamaa tekemään selvitys, jossa verrataan asetuksen velvoitteita sataman nykyiseen toimintaan. Asetuksessa ei ole annettu tarkkoja velvoitteita satamille, joten lähtökohtana vertailussa käytetään standardia [SFS 3355 Palavien nestemäisten kemikaalien käsittely satama-alueella (2020)](https://sales.sfs.fi/fi/index/tuotteet/SFS/SFS/ID2/3/858856.html.stx). Vaikka standardissa viitataan palaviin nesteisiin, tulee selvityksessä huomioida vastaavat asiat myös terveydelle ja ympäristölle vaarallisten kemikaalien osalta.

Tukes on laatinut tämän taulukon selvityksen tekemisen avuksi. Taulukko perustuu standardiin SFS 3355 (2020). Taulukon sarakkeessa ”Tukesin tulkinta” on kerrottu, miten standardin velvoitetta noudatetaan olemassa olevissa satamissa. Uusien satamien suunnittelussa tai olemassa olevien satamien muutoksissa noudatetaan standardin vaatimuksia sellaisenaan.

Selvityksessä jokaiseen kohtaan kuvataan sataman nykytilanne. Kuvaus tehdään siten, että siitä saa käsityksen, miten velvoite on toteutettu. Esim. ”rakennettu rakennusajankohdan määräysten mukaisesti” ei ole riittävä kuvaus, koska siitä ei käy ilmi, miten velvoite toteutettu. Selvityksessä voi viitata tarvittaessa olemassa oleviin dokumentteihin, jos ne toimitetaan selvityksen mukana (esim. toimintaohjeet). Mikäli esitetyt velvoitteet eivät täyty, esitetään korjaavat toimenpiteet, aikataulu ja vastuuhenkilö niiden toteutukselle. Toimintoja, laitteistoja, putkistoja ym. ei lähtökohtaisesti edellytetä siirrettäväksi, mutta tarkastelun perusteella ko. kohteet voivat vaatia lisätoimenpiteitä (esim. sammutusvesipumppaamon palonsuojaus, jos seurausanalyysin perusteella todetaan, että lämpösäteily voi haitallisesti ulottua pumppaamolle palotilanteessa).

Tukes pyytää selvityksen nähtäville ennen sataman seuraavaa määräaikaistarkastusta. Selvitystä käydään läpi tarkastuksella ja siitä esitetyistä menettelyistä ja aikatauluista keskustellaan/sovitaan silloin. Selvityksen toimenpiteiden toteutumista seurataan tulevilla sataman määräaikaistarkastuksilla.

|  |  |
| --- | --- |
| **Sataman nimi** |  |
| **Selvityksen laatijat** |  |
| **Päivämäärä** |  |

| **Kohta SFS3355** | **Otsikko** | **Tukesin tulkinta** | **Sataman nykytilanne** | **Toimenpiteet** | **Aikataulu** | **Vastuuhenkilö** |
| --- | --- | --- | --- | --- | --- | --- |
| **4 luku: Suoja- ja vaaraetäisyydet**  |
| **4.1** | **Suojaetäisyydet** | Kaikkien satamien on kuvailtava ympäristöään (asuinalueet, tieverkosto, tuulivoimalat, päiväkodit, koulut, hoitolaitokset, satamatoiminnot, satama-alueella olevat laitokset).Suojaetäisyyksien lähtökohtana käytetään standardissa annettuja etäisyyksiä. Mikäli standardissa annetut suojaetäisyydet eivät täyty, tulee tehdä seurausanalyysi. Seurausanalyysilla tarkoitetaan selvitystä, jossa lasketaan kemikaaleista aiheutuvien vaarallisten vaikutusten ulottuvuudet (lämpösäteily, painevaikutukset ja terveysvaikutukset). Lisätietoa löytyy Tukesin oppaasta [Tuotantolaitosten sijoittaminen](https://tukes.fi/documents/5470659/7679199/Tukes-opas%20Tuotantolaitosten%20sijoittaminen/181ff269-ede1-4008-bd8f-6437e264bd89).Tuulivoimaloille lähtökohtainen etäisyys satama-alueesta on 600 metriä. Jos etäisyys on lyhyempi, tulee tehdä selvitys tuulivoimalan turvallisesta sijoittamisesta. |  |  |  |  |
| **4.2**  | **Vaaraetäisyydet**  | Nykyistä tilannetta verrataan standardin taulukossa 1 esitettyihin etäisyyksiin seuraavalla sivulla esitetyn taulukon avulla. Taulukon valkoisella pohjalla oleviin kohtiin täytetään satamassa mitatut etäisyydet. Harmaalla pohjalla on esitetty standardissa annettu etäisyys. Katso etäisyyksiin liittyvät huomautukset 1-7 standardin alkuperäisestä taulukosta. Mikäli vähimmäisetäisyysvaatimuksista poiketaan, on osoitettava, miten vastaava turvallisuustaso saavutetaan (esim. seurausanalyysin perusteella). |  |  |  |  |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **Toiminnallinen kohde** | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** |
| **1** | Sammutusvesipumppaamo | X |  |  |  |  |  |  |  |  |  |  |  |  |
| **2** | Muuntamo/Sähköpääkeskus |  | X |  |  |  |  |  |  |  |  |  |  |  |
| 30 |
| **3** | Sammutuskeskus |  |  | X |  |  |  |  |  |  |  |  |  |  |
| - | - |
| **4** | Lämpökeskus |  |  |  | X |  |  |  |  |  |  |  |  |  |
| 30 | 20 | 20 |
| **5** | Astia- ja konttivarasto |  |  |  |  | X |  |  |  |  |  |  |  |  |
| 100 | 30 | 30 | 30 |
| **6** | Syrjäytymishöyryjen käsittelylaitos, esim. VRU, katalyyttien poltto |  |  |  |  |  | X |  |  |  |  |  |  |  |
| 100 | 30 | 30 | 30 | 30 |
| **7** | Turvasoihtu1 |  |  |  |  |  |  | X |  |  |  |  |  |  |
| 100 | 30 | 30 | 30 | 50 | 30 |
| **8** | Täyttö- ja tyhjennyspaikka3 |  |  |  |  |  |  |  | X |  |  |  |  |  |
| 100 | 30 | 30 | 20 | 30 | 20 | 30 |
| **9** | Toimisto- ja sosiaalitilat |  |  |  |  |  |  |  |  | X |  |  |  |  |
| - | - | - | - | -7 | 30 | 30 | 30 |
| **10** | Sammutusjätevesien keräilyallas/-säiliö |  |  |  |  |  |  |  |  |  | X |  |  |  |
| 50 | 30 | 50 | 50 | 50 | 50 | 50 | 30 | 50 |
| **11** | Ratapiha |  |  |  |  |  |  |  |  |  |  | X |  |  |
| 100 | 30 | 30 | 30 | 30 | 30 | 30 | 30 | 30 | 30 |
| **12** | Alus (tyypit 2-4, kohta 3.3.) |  |  |  |  |  |  |  |  |  |  |  |  |  |
| 100 | 30 | 100 | 30 | 30 | 30 | 30 | 20 | - | 50 | 30 | 30/2002 |
| **13** | Matkustaja-alus6 |  |  |  |  |  |  |  |  |  |  |  |  | X |
| 304 | 304 | 30 | 200/304 | 2505 | 100 | 100 | 2505/304 | 30 | 100 | 250 | 2002 |

| **Kohta SFS3355** | **Otsikko** | **Tukesin tulkinta** | **Sataman nykytilanne** | **Toimenpiteet** | **Aikataulu** | **Vastuuhenkilö** |
| --- | --- | --- | --- | --- | --- | --- |
| **5 luku: Sataman sisäinen järjestely** |
| **5.1** | **Yleistä** | Kaikilla satamilla tulee olla kartta, jossa näkyy sataman eri toiminnot (kts. standardin taulukossa 1 ja kuvassa 3 esitetyt toiminnot).  |  |  |  |  |
| **5.2** | **Sataman suunnittelu**  | Liikennejärjestelyiden turvallisuus tulee arvioida. Satamalla tulee olla tiedossa, millaista toimintaa satama-alueella olevat toimijat harjoittavat. Myös muiden kuin vaarallisia kemikaaleja käsittelevien toimijoiden toiminta on huomioitava toimintoja sijoitettaessa ja toimintojen suojaetäisyyksiä arvioitaessa (esim. palava materiaali, tilapäinen säilytys).Satamalla tulee olla menettely, jonka avulla se tietää mitä kemikaaleja sataman kautta kulkee ja mitä kemikaaleja satama-alueella on kulloinkin varastoituna.Sataman sähkön saanti/varavoima on turvattava, turvallisuuden kannalta kriittiset toiminnot on kyettävä ylläpitämään. |  |  |  |  |
| **5.3** | **Laiturialueiden suunnittelu** | 5.3.1 Alusliikenne: Suunnitteluarvojen mukainen alus (kts. 3.20) oltava määriteltynä ja tiedossa kaikilla sataman toimijoilla.Aluspaikkojen välisten vähimmäisetäisyyksien lähtökohtana käytetään standardissa annettuja arvoja. Mikäli vähimmäisetäisyysvaatimuksista poiketaan, on osoitettava, miten vastaava turvallisuustaso saavutetaan. 5.3.2 Maatoiminnot: Laiturialueiden ja sen läheisyydessä tapahtuvien toimintojen tilantarve ja muut standardissa esitetyt vaatimukset tarkistettava. Esitettävä miten vastaava turvallisuustaso saavutetaan, jos vaatimuksista poiketaan.Vuotojen keräilyalueiden sijoitus arvioitava ja esitettävä miten vastaava turvallisuustaso saavutetaan, jos vaatimuksista poiketaan.Rakenteiden ja materiaalien kemikaalienkesto varmistettava (mm. putkisto, lastausvarret, letkut, vuotojenkeräilyaltaat).Laiturialueella ei saa tehdä vaarallisten aineiden siirtokuormausta. |  |  |  |  |
| **5.4** | **Pelastustiet** | Pelastusteitä koskevat standardin vaatimukset tarkistettava ja esitettävä, miten vastaava turvallisuustaso saavutetaan, jos vaatimuksista poiketaan. |  |  |  |  |
| **5.5** | **Tilapäinen säilytys- ja varastointialue (”IMO-kenttä”)** | IMO-kentät huomioitava satama-alueen suojaetäisyyksien määrittelyssä. IMO-kenttä voidaan rinnastaa standardin suojaetäisyystaulukossa (taulukko 1) mainittuun astia- ja konttivarastoon.IMO-kenttien valvonnasta vastaa Traficom.Jos varastointi on pysyvää, varastoinnille on haettava lupa Tukesilta tai tehtävä ilmoitus pelastuslaitokselle (kts. 5.5.8). |  |  |  |  |
| **5.6** | **Valvontarakennukset** | Olemassa olevien valvontarakennusten osalta on tarkistettava, miten standardin vaatimukset täyttyvät ja esitettävä, miten vastaava turvallisuustaso saavutetaan, jos vaatimuksista poiketaan. Valvontarakennusta ei tarvita, jos valvontarakennuksesta tehtäväksi edelletyt toimenpiteet (esim. sammutusjärjestelmän ohjaus, laiturilla tapahtuvan toiminnan valvonta) voidaan tehdä yhtä turvallisesti muusta paikasta esim. operaattoreiden valvomosta.  |  |  |  |  |
| **5.7** | **Soihdut ja syrjäytymishöyryjen käsittely** | Standardin vaatimukset tarkistettava ja esitettävä, miten vastaava turvallisuustaso saavutetaan, jos vaatimuksista poiketaan. |  |  |  |  |
| **5.8** | **Säiliövaunujen ja -ajoneuvojen lastaus- ja purkupaikat** | Standardin vaatimukset tarkistettava ja esitettävä, miten vastaava turvallisuustaso saavutetaan, jos vaatimuksista poiketaan.Satamalla on oltava tieto siitä, missä lastausta ja purkua tapahtuu. Kyseisille toiminnoille on määriteltävä alueet, joissa toimintaa voidaan tehdä. |  |  |  |  |
| **5.9** | **Ratapihat** | Ratapihat on huomioitava satama-alueen suojaetäisyyksien tarkastelussa (taulukko 1).Tukes ei valvo ratapihoja. Traficom valvoo ratapihoja, joilta edellytetään turvallisuusselvitys. |  |  |  |  |
| **6 luku: Laiturialue ja sen varusteet** |
| **6.1** | **Laiturialueen mitoitus ja rakenteet** | Standardin vaatimukset tarkistettava ja esitettävä, miten vastaava turvallisuustaso saavutetaan, jos vaatimuksista poiketaan. |  |  |  |  |
| **6.2** | **Kiinnityslaitteet** | Satama varmistaa kiinnityslaitteiden asianmukaisuuden. Tukes ei valvo kiinnityslaitteita.  |  |  |  |  |
| **6.3** | **Kulkuyhteys alukseen** | Satama varmistaa kulkuyhteyksien asianmukaisuuden. Tukes ei valvo aluksen kulkuyhteyksiä.  |  |  |  |  |
| **6.4** | **Hälytysjärjestelmät** | Satamalaiturilla ja sen läheisyydessä tulee olla hälytysjärjestelmä. Hälytysjärjestelmä ja sen toiminta tulee olla kuvattuna dokumentoidusti. Hälytyksen tekeminen tulee olla mahdollista kaikissa tilanteissa (huomioitava mm. hälytyspainikkeen sijainti, sähkökatkoksiin varautuminen). Hälytysääni tulee kuulua vaara-alueella huomioiden tyypilliset ja suurimmat onnettomuustilanteet. Hälytysten tulee ohjautua jatkuvasti valvottuun paikkaan. Alueella olevien toimijoiden hälyttämiseen on oltava suunnitelma, jos hälytystä ei voida antaa hälytysjärjestelmän kautta kaikille satama-alueen toimijoille (esim. ajantasainen yhteystietokaavio, tekstiviestijärjestelmä). Laiturialueella tulee olla kameravalvonta. |  |  |  |  |
| **6.5** | **Laiturialueen allastus** | Laiturialueella tulee olla käsiteltäville kemikaaleille soveltuva allastus. Allastuksen osalta tulee tarkistaa standardin vaatimukset ja esittää miten vastaava turvallisuustaso saavutetaan, jos standardin vaatimuksista poiketaan. Keruualtaan koon mitoitukselle tulee esittää mitoitusperusteet (millaisen vuodon/tapahtuman mukaan keruuallas on mitoitettu, vrt. 6.5.5) |  |  |  |  |
| **6.6** | **Hätäsuihkut** | Laitureilla tulee olla hätäsuihkut. Hätäsuihkun käytöstä on tultava hälytys jatkuvasti valvottuun paikkaan, jos ei voida kaikissa tilanteissa varmistaa, että hätäsuihkun käyttö huomataan muulla tavoin. |  |  |  |  |
| **6.7** | **Valaistus**  | Laiturialueen ja -linjojen valaistuksen riittävyys on tarkistettava standardin vaatimusten mukaisesti. Valaisinten valinnassa on huomioitava mahdolliset tilaluokitellut alueet (esim. maakaasu nousee vuotaessaan ylöspäin). |  |  |  |  |
| **6.8** | **Jätteiden vastaanotto** | Satama varmistaa jätteiden vastaanoton asianmukaisuuden. Jätteiden vastaanottoa valvovat ympäristönsuojeluviranomaiset. Jätteiden vastaanotto ja varastointi on hoidettava siten, että se ei aiheuta vaaraa laituritoiminnoille. |  |  |  |  |
| **7 luku: Lastinkäsittelylaitteet** |
| **7.1** | **Yleistä** | Kuvattava käytössä olevat lastinkäsittelylaitteet. Tarkistettava, että laitteet ovat soveltuvia käytettäville kemikaaleille.Satamalla ja käyttäjillä on oltava tiedossa lastinkäsittelylaitteiden suunnitellut käyttöolosuhteet (esim. lämpötila, tuuli, vedenpinnan korkeus).Poikkeustilanteille (esim. letkujen käyttö varren sijaan) on oltava ohjeistus ja suunnitelma, jolla varmistetaan turvallinen toiminta. |  |  |  |  |
| **7.2** | **Lastausvarret** | Lastausvarsien toiminta-alue oltava tiedossa (kts. 7.2.1). Lastausvarsille on oltava käyttöohjeet. |  |  |  |  |
| **7.3** | **Lastausletkut** | Letkujen käytöstä oltava ohjeet (esim. käyttöolosuhteet, nostomenetelmä).Letkuille on oltava asianmukainen säilytyspaikka.Koeponnistus tulee tehdä lähtökohtaisesti standardin mukaan eli 12 kk välein. Letkut on yksilöitävä merkintöjen avulla. |  |  |  |  |
| **7.4** | **Nostolaitteet** | Nostolaitteiden käytöstä oltava ohjeet. Laitteiden asianmukaisista tarkastuksista on huolehdittava. Työsuojeluviranomainen valvoo nostolaitteiden turvallisuutta.  |  |  |  |  |
| **8 luku: Vaarallisen aineen putkistot ja niiden varusteet** |
| **8.1-8.6** | **Vaarallisten aineen putkistot ja niiden varusteet** | Uudet putkistot sekä putkiston uusinta- ja muutostyöt on tehtävä vähintään painelaitesäädösten I-luokan mukaan (kts. Tukes-opas [Kemikaaliputkistojen turvallisuusvaatimukset](https://tukes.fi/documents/5470659/6410920/Kemikaaliputkistojen%2Bturvallisuusvaatimukset/bb410ce1-baeb-4a0d-8086-f881d8f13b2b/Kemikaaliputkistojen%2Bturvallisuusvaatimukset.pdf?version=1.0)), vanhoja putkistoja ei edellytetä vaihdettavaksi. Vanhojen putkistojen soveltuvuus käytettäville kemikaaleille tulee varmistaa (kemikaalien kesto, paine, lämpötila). Putkiston sijoitus on käytävä läpi ja tarvittaessa lisättävä suojauksia törmäysten estämiseksi ja vuotojen hallitsemiksi. Erityisesti tulee kiinnittää huomioita riskipaikkoihin (esim. teiden alitukset). Potentiaalisimmat vuotopaikat tulee tunnistaa (esim. laippaliitokset). Putkistoille tulee olla laadittuna tarkastussuunnitelma. Yhteiskäytössä oleville putkistoille tulee nimetä vastuuhenkilö. Putkistojen huolto- ja kunnossapitorajat tulee määritellä selkeästi ja olla kaikilla osapuolilla tiedossa.Putkistojen merkinnät on tarkastettava (sisältö, virtaussuunta ja käyttäjä).Hätäpysäytyspainikkeelle on lähtökohtana standardin kohdassa 8.4. esitetyt vaatimukset. Esitettävä, miten turvallisuudesta vastaava turvallisuustaso saavutetaan, jos standardin vaatimuksista poiketaan. |  |  |  |  |
| **9 luku Sammutus- ja torjuntajärjestelmät** |
| **9.1**  | **Yleistä** | Sataman sammutusvesijärjestelmä on huomioitava kunnossapidossa ja tarkastuksissa. Yhteiskäyttöisten järjestelmien osalta tulee olla selkeästi määriteltynä huolto- ja kunnossapitorajat, jotka ovat kaikilla järjestelmää käyttävillä osapuolilla tiedossa. Sammutusveden saatavuuden mitoitusperuste tulee olla määriteltynä (satama-alueen suurin mahdollinen paloskenaario).  |  |  |  |  |
| **9.2**  | **Alkusammutuskalusto** | Alkusammutuskaluston tulee olla standardin vaatimusten mukainen. Esitettävä, miten vastaava turvallisuustaso saavutetaan, jos standardin vaatimuksista poiketaan. |  |  |  |  |
| **9.3** | **Sammutusvesipumppaamo** | Tarkistettava sammutusvesipumppaamon sijainti suhteessa standardin vaatimuksiin. Tarvittaessa pumppaamo on siirrettävä tai suojattava, jotta saavutetaan standardin edellyttämä taso (9.3.1.).Sammutusvesipumppaamon vedenotto on varmistettava standardissa esitettyjen asioiden osalta ja tarvittaessa tehtävä toimenpiteitä. (9.3.2)Sammutusvesipumppaamon laitteiden ja välineiden merkinnät on tarkastettava. Pumppaamon käytöstä tulee olla ohjeistus.Tarkistettava SFS 3357 vaatimukset sammutusvesipumppujen osalta (esim. pumppujen lukumäärä, toiminta-aika). (Kts. SFS 3357/2017 kohta 16.3) |  |  |  |  |
| **9.4** | **Laiturialueen sammutuskalusto** | Sammutuskalustoa koskevat standardin vaatimukset tarkistettava ja esitettävä, miten vastaava turvallisuustaso saavutetaan, jos vaatimuksista poiketaan.Vesi- ja vaahtosammutuksen mitoitus standardin taulukon 2 mukaan. Suurin mahdollinen aluskoko oltava määriteltynä. Vaahdotteiden laatu valitaan käsiteltävien kemikaalien mukaan.  |  |  |  |  |
| **9.5** | **Sammutusjäteveden talteenotto** | Tarkistettava standardin vaatimukset. Sataman on selvitettävä laiturialueen suurin mahdollinen paloskenaario ja arvioitava kemikaalien pilaaman sammutusjäteveden määrä ja kemikaalien aiheuttamat vaikutukset. Satamalla oltava tiedossa sammutusjärjestelmän veden maksimituotto.Talteenottokeinoina voi olla esim. vallitilat, erilliset säiliöt, erillinen viemäröintijärjestelmä altaaseen. Sammutusjätevesien keräilymenetelmä voi olla yhteinen satama-alueen toimijoiden kesken.  |  |  |  |  |
| **9.6** | **Vaarallisten aineiden vuotojen torjunta ja ennaltaehkäisy** | Tarkistettava standardin vaatimukset (mm. imeytysaineet, sadevesien keräilyjärjestelmän sulku). Kuvattava, miten vastaava turvallisuustaso saavutetaan, jos poiketaan standardin vaatimuksista.Pelastuslaitos valvoo öljyvahinkotorjuntasuunnitelmaa. |  |  |  |  |
| **10 luku: Tilaluokitus ja sähkölaitteisto** |
| **10.1** | **Räjähdysvaaralliset tilat** | Räjähdyssuojausasiakirja tulee olla laadittuna, mikäli laiturilla käsitellään kemikaaleja, jotka voivat aiheuttaa räjähdysvaaran. Räjähdyssuojausasiakirjasta tulee löytyä tilaluokituspiirustukset ja laiteluettelo räjähdysvaarallisissa tiloissa olevista laitteista. Räjähdysvaaralliset tilat on oltava tiedossa kaikilla laiturin käyttäjillä.  |  |  |  |  |
| **10.2** | **Sähköasennukset ja potentiaalin tasaus** | Standardin vaatimukset tarkistettava ja esitettävä, miten vastaava turvallisuustaso saavutetaan, jos vaatimuksista poiketaan.Potentiaalintasaus- ja maadoitusmittaukset huomioitava huolto- ja kunnossapitojärjestelmässä. |  |  |  |  |
| **10.3** | **Aluksen ja laiturin välinen eristys/potentiaalintasaus** | Kuvattava miten aluksen ja laiturin välinen eritys/potentiaalintasaus on tehty. Lähtökohtaisesti toimitaan standardin mukaan ja esitetään, miten vastaava turvallisuustaso saavutetaan, jos poiketaan vaatimuksista. |  |  |  |  |
| **11 luku: Operointi - Vaarallisten nesteiden käsittelytoimenpiteet** |
| **11.1** | **Yleistä** | Satamalla oltava ohjeet aluksen saapumisesta laituriin ja laituriin lähtemisestä. Ohjeissa huomioitava millaisissa sääolosuhteissa alus voi tulla laituriin. Ohjeistuksessa otettava kantaa myös siihen, voivatko alukset olla samanaikaisesti satamassa, jos siellä on useampi laituri/kiinnityspaikka. |  |  |  |  |
| **11.2** | **Laiturialueen eristäminen** | Laiturialue on eristettävä standardin mukaisesti. Jos standardin etäisyysvaatimuksista poiketaan, on esitettävä, vastaava turvallisuustaso saavutetaan. Laiturialueen eristysrajat – ja tavat oltava määriteltynä ohjeistuksessa.  |  |  |  |  |
| **11.3** | **Putkisto ja muut laitteet** | Putkistojen tyhjennyksestä tulee olla ohjeistus. Täydeksi jätettävän putkiston osalta tarkistettava standardin vaatimukset. Venttiilien asentomerkinnät tarkastettava, merkintöjen tulee olla selkeät.Pumppauksen aikainen laivalinjojen valvonta ohjeistettava. |  |  |  |  |
| **11.4** | **Lastin käsittely** | Lastinkäsittelyyn liittyvät tarkastukset ja menettelyt standardin mukaan. Asiasta oltava ohjeistus. |  |  |  |  |
| **11.5** | **Aluksen polttonestetäydennys** | Jos bunkrausta tehdään, on kuvattava miten bunkraus tehdään turvallisesti ja miten se on huomioitu ohjeistuksessa (mm. onko tunnistettu teknisiä tai toiminnallisia varautumistarpeita). |  |  |  |  |
| **11.6** | **Lastitankkien pesu** | Jos lastitankkien pesua tehdään, on kuvattava, miten se tehdään ja miten se on huomioitu ohjeistuksessa (mm. tarvittavat luvat, valvonta). |  |  |  |  |
| **12 luku: Ohjeistus ja valvonta** |
| **12.1** | **Ohjeet ja seurantasuunnitelma** | Ohjeet ja huolto- ja kunnossapitosuunnitelma oltava standardin vaatimusten mukaisesti.Yhteisten laitteistojen (esim. putkistot, lastinkäsittelylaitteet, sammutusjärjestelmät) huolto- ja kunnossapitorajat oltava selkeästi määriteltynä ja kaikilla osapuolilla tiedossa.Ohjeet tulee tulle selkeitä ja niiden tulee olla tiedossa kaikilla osapuolilla, joita ohjeistus koskee.Satamalla tulee laadittuna menettely muutosten hallitsemiseksi. Muutokset on tehtävä turvallisuutta vaarantamatta ja kaikkien osapuolisen on saatava tarvitsemansa tieto muutoksista, tarvittaessa ennen muutoksen toteuttamista. Muutosten hallinnassa on huomioitava kaikki satama-alueen toimijat, myös ne, jotka eivät käsittele tai varastoi vaarallisia kemikaaleja. Muutokset tulee dokumentoida. |  |  |  |  |
| **12.2** | **Laiturin käyttöpäiväkirja** | Standardin mukainen käyttöpäiväkirja oltava. Kuvataan käyttöpäiväkirjan toteutustapa. |  |  |  |  |
| **12.3** | **Vastuuhenkilö** | Standardissa mainitut vastuuhenkilöt oltava nimettyinä. Vastuuhenkilöille määriteltyjen tehtävien suorittamisesta huolehdittava.  |  |  |  |  |